S-57/2020

Dómur

I

Mál þetta, sem þingfest var 20. apríl 2020 og dómtekið miðvikudaginn 20. maí sl., er höfðað með ákæru lögreglustjórans á Vestfjörðum þann 20. mars sl., á hendur W-x-x B-x-x N-x-x, kt. 0000000000, og D-x-x N-x-x, kt. 0000000000, báðum til heimilis að […], […].

„I. fyrir fíkniefnalagabrot, með því að hafa í félagi, miðvikudaginn 22. janúar 2020, haft í fórum sínum, til söludreifingar, á sameiginlegu heimili sínu að […][…], 12,0 millilítra af kannabisblönduðum vökva, 39,44 grömm af amfetamíni, 65,18 grömm af maríhúana og 2 ecstasytöflur, sem lögregla fann við húsleit. (3142020254)

Telst þetta varða við 2., sbr. 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 1. og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. rgl. nr. 789/2010 og 513/2012.

II.

Á hendur W-x-x B-x-x N-x-x, fyrir umferðarlagabrot, með því að hafa miðvikudaginn 22. janúar 2020, ekið bifreiðinni […], frá sjúkrahúsinu á Ísafirði, við Torfnes, ófær um að stjórna henni örugglega vegna áhrifa ávana og fíkniefna (í blóði mældist 120 ng/ml af amfetamíni), að eldsneytisafgreiðslustöð N1 við Hafnarstræti 21, þar sem lögregla hafði afskipti af honum. (mál nr. 3142020260)

Telst þetta varða við 1. sbr. 2. mgr. 50. gr, sbr. 1. mgr. 95. gr. umferðarlaga nr. 77/2019.

Þess er krafist að ákærðu verði dæmdir til refsingar, ákærða W-x-x B-x-x N-x-x til sviptingar ökuréttar skv. 99. og 101. gr. nefndra umferðarlaga og báðum til greiðslu alls sakarkostnaðar.

Þá er krafist upptöku á 39,44 grömmum af amfetamíni, 65,18 grömmum af maríhúana, 12,0 millilítrum af kannabisblönduðum vökva og 2 ecstasytöflum, með vísan til 6. mgr. 5. gr. laga nr. 65/1974, og 2. mgr. 14. gr. reglugerðar nr. 233/2001, ásamt síðari breytingum, 10,0 millilitrum af Dromostanolone og 10,0 millilitrum af Testosteron, sem lögregla lagði hald á við rannsókn málsins, skv. 2. mgr. 68. gr. lyfsölulaga nr. 30/1963 og 3. mgr. 48. gr. lyfjalaga nr. 93/1994 og að endingu kr. 73.000 í reiðufé, sem lögregla lagði hald á, skv.

1. tl . 1. mgr. 69. gr . b almennra hegningarlaga nr.

19/1940,

7. mgr. 5. gr. laga nr. 65/1974 .

1. gr. laga nr. 60/1980, og 2. mgr. 14. gr . reglugerðar nr.

233/2001 .

„

Í þinghaldi 20. maí sl. féll ákæruvaldið frá hluta ákæruefnisins gagnvart ákærða D-x-x. Eftir þá breytingu varð I hluti ákærunnar svohljóðandi:

„ I. fyrir fíkniefnalagabrot, með því að hafa í félagi, miðvikudaginn 22. janúar 2020, haft í fórum sínum, til söludreifingar, á sameiginlegu heimili sínu að […],[…] 65,18 grömm af maríhúana og 9,72 grömm af amfetamíni sem lögregla fann við leit í svefnherbergi ákærða D-x-x og ákærða W-x-x fyrir að hafa á sama tíma haft í risherbergi til eigin nota 29,72 grömm af amfetamíni 12,0 millilíta af kannbisblönduðum vökva og 2 ecstay töflur sem lögregla fann við húsleit.“

Að öðru leyti stendur ákæran óbreytt. Af hálfu ákærðu var ekki gerð athugasemd við breytingu ákærunnar.

II

Ákærðu mættu báðir við fyrirtöku málsins 20. maí sl. og viðurkenndu skýlaust að hafa gerst sekir um þá háttsemi sem þeim er gefin að sök í ákæru, eins og henni var breytt í því sama þinghaldi. Þá samþykktu ákærðu upptökukröfu ákæruvalds samkvæmt ákæruskjali. Með vísan til skýlausrar játningar ákærðu og þar sem dómari taldi ekki ástæðu til að draga í efa að játning þeirra beggja væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að verjanda ákærðu og fulltrúa ákæruvalds hafði verið gefinn kostur á að tjá sig um lagaatriði og ákvörðun viðurlaga.

Um málsatvik er vísað til ákæru og gagna málsins.

Það er mat dómsins að játning ákærðu samræmist rannsóknargögnum málsins og verða þeir því sakfelldir fyrir þá háttsemi sem þeim er gefin að sök í ákæru og eru brot þeirra þar rétt heimfærð til refisiákvæða.

III

Við ákvörðun refsingar verður til þess litið að brot samkvæmt ákærulið I. var unnið í sameiningu og horfir það til refsiþyngingar sbr. 2. mgr. 70. gr. almennra hegningarlaga nr. 19/1940. Til refsilækkunar horfir að ákærðu hafa viðurkennt brot sín skýlaust og verið samvinnuþýðir við rannsókn málsins. Sakaferill ákærða D-x-x hefur ekki áhrif á ákvörðun refsingar hans sem þykir hæfileg ákveðin fangelsi í tvo mánuði. Að virtum atvikum málsins og skýlausrar játningar ákærða, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði W-x-x B-x-x á nokkurn sakaferil að baki og var síðast dæmdur í Héraðsdómi Vestfjarða 27. júní 2019 til greiðslu sektar fyrir vörslur fíkniefna. Þykir refsing hans, með vísan til ofanritaðs og með hliðsjón af 77. gr. almennra hegningarlaga nr. 19/1940, hæfilega ákveðin fangelsi í fjóra mánuði. Með vísan til 99. og 4. mgr. 101. gr. umferðarlaga nr. 77/2019 ber að svipta ákærða ökurétti í 6 mánuði.

Með vísan til 235. gr. laga um meðferð sakamála nr. 88/2008 verður ákærða D-x-x gert að greiða hluta sakarkostnaðar málsins, sem er þóknun skipaðs verjanda hans, K-kk-ef Ó-kk-ef Á-kk-ef lögmanns, 168.640 krónur að teknu tilliti til virðisaukaskatts. Þá verður ákærði W-x-x B-x-x, á grundvelli sama lagaákvæðis, dæmdur til greiðslu sakarkostnaðar samtals að fjárhæð 532.639 krónur. Það er þóknun skipaðs verjanda hans K-kk-ef Ó-kk-ef Á-kk-ef lögmanns 91.760 krónur og þóknun áður skipaðs verjanda hans M-kk-ef D. N-kk-ef lögmanns 281.015 krónur auk útlagðs ferðakostnaðar lögmannsins 60.607 krónur auk annars sakarkostnaðar sem samkvæmt yfirliti lögreglu nemur 99.257 krónum Við ákvörðun þóknunar lögmanna hefur verið tekið mið af virðisaukaskatti.

Með vísan til 6. mgr. 5. gr. laga nr. 65/1974, og 2. mgr. 14. gr. reglugerðar nr. 233/2001 ásamt síðari breytingum eru upptæk gerð 39,44 grömm af amfetamíni, 65,18 grömm af maríhúana, 12,0 millilítrar af kannabisblönduðum vökva og 2 ecstasytöflur. Með vísan til 2. mgr. 68. gr. lyfsölulaga nr. 30/1963 og 3. mgr. 49. gr. lyfjalaga nr. 93/1994 eru upptæk gerð 10,0 millilitrar af Dromostanolone og 10,0 millilitrar af Testosteron, sem lögregla lagði hald á við rannsókn málsins, og 73.000 krónur í reiðufé, sem lögregla lagði hald á, skv. heimild 1. tl . 1. mgr. 69. gr . b almennra hegningarlaga nr.

19/1940,

7. mgr. 5. gr. laga nr. 65/1974

, sbr.

1. gr. laga nr. 60/1980, og 2. mgr. 14. gr . reglugerðar nr.

233/2001 .

B-kvk-nf I-kvk-nf dómstjóri kveður upp dóm þennan.

Dómsorð:

Ákærði,

W-x-x B-x-x N-e-x

, sæti fangelsi í fjóra mánuði.

Ákærði, er sviptur ökurétti í sex mánuði, frá birtingu dóms þessa að telja.

Ákærði greiði

532.639 krónur í sakarkostnað, þar með talda þóknun skipaðs verjanda síns K-kk-ef Ó-kk-ef Á-kk-ef lögmanns 91.760 krónur og þóknun áður skipaðs verjanda M-kk-ef D. N-kk-ef lögmanns 281.015 krónur auk útlagðs ferðkostn aðar lögmannsins 60.607 krónur.

Ákærði,

D-x-x

N-e-x

, sæti fangelsi í tvo mánuði, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940

, með áorðn um breytingum.

Ákærði greiði

168.640 í sakarkostnað, sem er þóknun skipaðs verjanda hans, K-kk-ef Ó-kk-ef Á-kk-ef lögmanns.

Upptæk eru gerð 39,44 grömm af amfetamíni, 65,18 grömm af maríhúana, 12,0 millilítrar af kannabisblönduðum vökva og 2 ecstasytöflur, 10,0 millilitrar af Dromostanolone, 10,0 millilitrar af Testosteron, og 73.000 krónur í reiðufé.

B-kvk-nf I-kvk-nf

Upptæk eru gerð 39,44 grömm af amfetamíni, 65,18 grömm af maríhúana, 12,0 millilítrar af kannabisblönduðum vökva og 2 ecstasytöflur, 10,0 millilitrar af Dromostanolone, 10,0 millilitrar af Testosteron, og 73.000 krónur í reiðufé.

B-kvk-nf I-kvk-nf